Irkutski oblastis kukkus alla firmale Angara kuulunud helikopter MI-8, mille pardal üheksa inimest ja kaks tonni ammoniiti.
Kommersant Online’i andmetel oli kopteri tellinud eriolukordade ministeerium, et purustada jää moodustatud ummikut Alam-Tunguska jõel.
Kopteris viibis eriolukordade ministeeriumi oblasti üksuse juhi esimene asetäitja Stanislav Omeljantšuk.
Kopterit hakati otsima pärast seda, kui pilootidega ei saadud kell 12.54 (Moskva aja järgi) ühendust.
MI-8 tükid leiti üles Katanga rajoonist Preobraženka asula lähistelt.
Preobraženski asulas läks vaja lõhkeainet, kuna jõele tekkinud jääkuhjatiste tõttu oli vee tase ületanud kriitilise taseme ja vesi ujutanud üle 125 elumaja. Enam kui 200 elanikku evakueeriti naaberasulas asuvasse klubisse.
Esialgsete andmete järgi ükski inimene kopteriõnnetusest eluga ei pääsenud.
Transpordiprokuratuur algatas juhtunu uurimiseks kriminaalasja.